Piesangslaai saam met Gammon - Forum Topic
Total Views: 82 395 300
Forums / 7. Recipes & Food / Piesangslaai saam met Gammon
views: 3 316 000
19 Dec 2016 @ 14:36:14 pm
Ek het elke Kersfees 'n Gammon in die yskas. Dit is al tradisie en 'n moet dat die piesangslaai daarmee saamgaan. Dit is ook lekker saam met soutvleis of sout tong. Jy maak dit sommer vinnig 'n rukkie voor ete.
Maak jou slaaisous al 2 dae voor die tyd, sit in 'n fles en bewaar in yskas. 'n Rukkie voor ete, sny lekker ferm piesangs in skywe en meng van die sous daarby in.
Klits 3 eiers, 125ml asyn, 200gr suiker, 15ml mosterdpoeier en 'n knippie sout deeglik in 'n kastrol tot baie goed gemeng. Verhit oor matige hitte, roer dikwels, totdat dit dik word. Laat dit heeltemal afkoel. Roer 'n 250ml blikkie ingedampte melk by. Gooi in jou fles en sit in yskas. Ek het die sous al lank in die yskas gehou.